Raluca Constantinescu este femeia din România care a suferit 9 atacuri cerebrale după naștere. Și-a revenit miraculos, însă medicii au rămas și ei uimiți de cazul său.
Există povești miraculoase, iar unele dintre ele se petrec și în România. Cea mai bună dovadă este chiar povestea Ralucăi Constantinescu. Ea este femeia care a suferit 9 atacuri cerebrale după naștere.
Și-a revenit miraculos, iar medicii au fost și ei impresionați de cazul său. Cum a reușit femeia să supraviețuiască și cum și-a dat seama ce se întâmplă cu ea? Povestea este cu adevărat una neașteptată.
Raluca Constantinescu și-a deschis sufletul și a vorbit depsre ceea ce i s-a întâmplat. Se pare că femeia a suferit 9 atacuri cerebrale. Simptomele au făcut-o să meargă la medic, iar mai apoi și-a dat seama ce se întâmplă cu ea.
Totul a început în momentul în care se juca cu bebelușul ei. A avut un moment în care nu mai putea să vorbească. A crezut că este doar oboseala, având în vedere că născuse recent. Totul până când un alt incident a avut loc.
Se întâmpla ca femeia să aibă momente în care nu putea pronunța anumite cuvinte. Acela a fost momentul în care soțul ei a devenit îngrijorat, iar cei doi au ajuns la medic. RMN-ul avea să scoată la suprafață faptul că aceasta a suferit 9 atacuri cerebrale.
"Am avut 9 atacuri cerebrale. A fost o simptomatologie, pentru că altfel nu-mi dădeam seama că le-am avut, dar acum mă simt excelent. S-au văzut la RMN și când am văzut RMN-ul și raportul medical am rămas puțin șocată.
Însă când vorbești cu medicul și îți spune că trebuie să te urci în avion și să pleci pentru că e posibil să nu mai prinzi a doua zi îți dai seama că e o problemă foarte gravă. A început din senin. Pur și simplu eram cu copilul în casă. Mă jucam cu el și nu mai puteam să mai vorbesc și am crezut că e din cauza oboselii.
N-am luat în seamă prea mult în primă fază, după care au venit momente din care îmi era din ce în ce mai greu să pronunț anumite cuvinte și atunci s-a sesizat și soțul meu și a zis: "se întâmplă ceva cu tine", a povestit Raluca Constantinescu, invitată la emisiunea lui Cătălin Măruță.
Iată că femeia recunoaște faptul că a avut noroc. Mai exact, cele 9 atacuri cerebrale au avut loc pe partea stângă și afectau vorbitul. În acest mod a avut și simptome și a putut să și acționeze.
Raluca Constantinescu spune că nu a rămas cu sechele după cele întâmplate. Pe de altă parte, medicii s-au mirat că aceasta a reușit să supraviețuiască, având în vedere că ce i s-a întâmplat era destul de grav.
"Din păcate, sau din fericire, faptul că eu am avut aceste atacuri cerebrale pe partea stângă, care afectau vorbitul, m-au făcut să realizez că se întâmplă ceva cu mine. După care mi s-a recomandat RMN și toate investigațiile. Și după ce au văzut medicii s-au speriat foarte tare, era ceva foarte grav. Toată lumea se mira că am supraviețuit", a mai povestit aceasta.